

**Эротикалық сипаттағы материалдар жариялайтын мерзімді баспасөз басылымдарын бөлшек саудада сату Қағидасын бекіту туралы**

***Күшін жойған***

Қарағанды облысының әкімиятының 2005 жылғы 28 сәуірдегі N 09/16 қаулысы. Қарағанды облысының әділет Департаментінде 2005 жылғы 1 маусымда N 1787 тіркелді. Күші жойылды - Қарағанды облысының әкімдігінің 2012 жылғы 6 желтоқсандағы N 62/03 қаулысымен

      Ескерту. Күші жойылды - Қарағанды облысының әкімдігінің 06.12.2012 N 62/03 (ресми жариялаған күннен бастап қолданысқа енгізіледі) қаулысымен.

      Ескерту. Қаулының, Қағиданың атауында және мәтініндегі "саудада сату" сөзі "cаудада сату" сөзімен ауыстырылсын - Қарағанды облысының әкімдігінің 2005 жылғы 11 қарашадағы N 21/13 қаулысымен.

      "Бұқаралық ақпарат құралдары туралы" Қазақстан Республикасының  Заңы 14-бабының 2 тармағына сәйкес эротикалық сипаттағы материалдар жариялайтын мерзімді баспасөз басылымдарын сату жөніндегі сауда орындарының қызметін тәртіпке келтіру мақсатында Қарағанды облысының әкімияты **ҚАУЛЫ ЕТЕДІ**:

      Ескерту. Преамбулаға өзгерту енгізілді - Қарағанды облысының әкімдігінің 2005 жылғы 11 қарашадағы N 21/13 қаулысымен.

1. Қоса тіркелген облыс аумағында эротикалық сипаттағы материалдар жариялайтын мерзімді баспасөз басылымдарын бөлшек саудада сату Қағидасы бекітілсін.

2. Облыстың қалалары мен аудандарының әкімдері:

      1) эротикалық сипаттағы материалдарды жариялайтын мерзімді баспасөз басылымдарын сатуға арналған тұрақты-үй жайларды белгілесін;

      2) бір ай мерзімінде әкімияттар жанындағы эротикалық сипаттағы материалдар жариялайтын баспасөз басылымдарын сату Қағидасын сақтау жөніндегі комиссияларды құрсын.

3. Осы қаулының орындалуын бақылау облыс әкімінің орынбасары Е.Л. Тоғжановқа жүктелсін.

*Облыс әкімі*

Қарағанды облысы әкімиятының

2005 жылғы 28 сәуірдегі

N 09/16 қаулысымен бекітілді

 **Эротикалық сипаттағы материалдар жариялайтын мерзімді баспасөз басылымын бөлшек саудада сату Қағидасы**

 **1. Жалпы ережелер**

     1. Осы Қағида "Бұқаралық ақпарат құралдары туралы" Қазақстан Республикасының  Заңының 14 бабы 2 тармағы негізінде әзірленген және Қарағанды облысының аумағында эротикалық сипаттағы материалдар жариялайтын мерзімді баспасөз басылымының бөлшек саудада сатылуын реттеуге бағытталған.  <\*>

     Ескерту. 1 тармаққа өзгерту енгізілді - Қарағанды облысының әкімдігінің 2005 жылғы 11 қарашадағы N 21/13 қаулысымен.

     2. Осы Қағида эротикалық сипаттағы материалдарды жариялайтын барлық мерзімді басылымдарға, сонымен бірге жақын және алыс шет елдерден әкелінетін басылымдарға қолданылады.

     3. Осы Қағидада келесі түсініктер қолданылады:

     1) эротикалық сипаттағы материалдар жариялайтын, мерзімді баспасөз басылымы - толықтай және жүйелі түрде секске қызығушылықты туғызатын басылым;

     2) тұрақты үй-жай - тірек конструкциясына залал келтірмесе орнынан қозғау мүмкін емес іргетасы бар күрделі құрылыс, ғимарат, жай немесе оның бір бөлігі.

 **2. Эротикалық сипаттағы материалдар жариялайтын мерзімді басылымдарды сату**

     4. Эротикалық сипаттағы материалдарды жариялайтын мерзімді баспасөз басылымы, әдейі бөлінген тұрақты үй-жайларда ғана бөлшек сауда сатылады.

5. Эротикалық сипаттағы материалдарды жариялайтын мерзімді баспасөз басылымы бөлшек саудада мөлдір ораммен буылған күйінде сатылады.

6. Тұрақты үй-жайлар қала (облыстық маңызы бар) және аудан әкімияттарының қаулысымен анықталады.

7. Көрсетілген баспасөз басылымдарын:

     1) он сегіз жасқа толмаған жасөспірімдерге;

     2) мемлекеттік мекемелерде, мәдениет, денсаулық сақтау, білім беру мекемелерінде, оған 100 метр радиуста іргелес жатқан аумақта;

     3) сәулет және тарихи ескерткіштердің маңында;

     4) қоғамдық көлікте, аялдамаларда, көпшілік демалатын орындарда, дүңгіршектерде, шатырларда, дүкеншіктерде, қолдан, жаймадан, авто көліктен сатуға тыйым салынады.

 **3. Осы Қағиданы сақтамауға бақылау және жауапкершілік**

     8. Эротикалық сипаттағы материалдарды жариялайтын мерзімді баспасөз басылымын, қарастырылмаған орындарда сату мен таратушы тұлғаларға, "Әкімшілік құқық бұзушылық туралы" Қазақстан Республикасының  Кодексіне сәйкес жауапкершілік жүктеледі.

     Ескерту. 8 тармаққа өзгерту енгізілді - Қарағанды облысының әкімдігінің 2005 жылғы 11 қарашадағы N 21/13 қаулысымен.

9. Осы Қағиданың талаптарын сақтауды бақылау қалалар мен аудан әкімияттары жанында құрылған комиссиялар және Қазақстан Республикасы заңнамасымен уәкілетті органдар жүргізеді.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК